SISB วิ่งฉิว 6% โบรกฯเชียร์ “ซื้อ” เคาะเป้า 8.84 บ. คาดกำไรไตรมาส 2/6 โตกระฉูด 111%
SISB วิ่งฉิว 5% โบรกฯเชียร์ "ซื้อ" เคาะเป้า 8.84 บ. คาดกำไรไตรมาส 2/6 โตกระฉูด 111% โดย ณ เวลา 15.15 น. ราคาอยู่ที่ระดับ 6.90 บาท บวก 0.40 บาท หรือ 6.15% สูงสุดที่ระดับ 6.95 บาท ต่ำสุดที่ระดับ 6.45 บาท ด้วยมูลค่าการซื้อขาย 73.27 ล้านบาท
21 พ.ค. 2562

ผู้สื่อข่าวรายงานว่า ราคาหุ้น บริษัท เอสไอเอสบี จำกัด (มหาชน) หรือ SISB ณ เวลา 15.15 น. อยู่ที่ระดับ 6.90 บาท บวก 0.40 บาท หรือ 6.15% สูงสุดที่ระดับ 6.95 บาท ต่ำสุดที่ระดับ 6.45 บาท ด้วยมูลค่าการซื้อขาย 73.27 ล้านบาท

ด้าน บล.ฟินันเซีย ไซรัส ระบุในบทวิเคราะห์ (15 พ.ค.62) แนะนำ “ซื้อ” SISB ราคาเป้าหมาย 8.84 บาท/หุ้น โดยรายงานกำไรสุทธิไตรมาส 1/62 ที่น่าประทับใจและน่าจะเป็นฐานกำไรใหม่ของบริษัทเนื่องจากโครงสร้างหนี้สินและทุนที่เปลี่ยนไปหลังการขาย IPO (ปลอดหนี้)
ทั้งนี้ การดำเนินงานยังเป็นไปตามแผน
ขณะที่คาดการณ์แนวโน้มกำไรไตรมาส 2/62 น่าจะอยู่ที่ราว 44 ลบ. เพิ่มขึ้น 5% จากไตรมาสก่อน (เนื่องจากไม่มีค่าใช้จ่าย One-time จากการปรับปรุงรายการทางบัญชีเหมือนในไตรมาส 1/61 จำนวนราว 7-8 ลบ. แต่อาจจะมีบันทึกค่าใช้จ่าย Employee Retire Benefit ราว 1 ลบ.) และเพิ่มขึ้น 111% จากช่วงเดียวกันเมื่อปีก่อน ตามการเพิ่มขึ้นของจำนวนนักเรียนและการปรับค่าธรรมเนียมการศึกษารวมถึงการประหยัดดอกเบี้ยจ่าย
โดยประมาณการของเราอยู่บนสมมติฐานการเพิ่มขึ้นของจำนวนนักเรียน 45 คน ชะลอตัวจากการเพิ่มขึ้น 83 คนในไตรมาส 1/62 เนื่องจากเป็นช่วงเทอมสุดท้ายของการศึกษาซึ่งนักเรียนบางส่วนจบการศึกษา คาดว่าอัตราเฉลี่ยค่าธรรมเนียมการศึกษาและ Gross margin จะทรงตัวจากไตรมาสก่อน โดยอัตราค่าเทอมคาดว่าจะอยู่ที่ราว 4.55 แสนบาทต่อคนต่อปี และ Gross margin ที่ 41% (VS 41.6% ในไตรมาส 1/62) กำไรจะเพิ่มขึ้นก้าวกระโดดอีกครั้งในไตรมาส 3/62 เนื่องจากจะเป็นการเปิดภาคการศึกษาใหม่และปรับอัตราค่าเรียนเพิ่มขึ้น (ตามปกติคือค่าเทอมจะปรับขึ้น +5%)
ทั้งนี้ คงประมาณการกำไรสุทธิปี 2562 ที่ 175 ลบ. เพิ่มขึ้น 69% จากช่วงเดียวกันเมื่อปีก่อน อิงการเพิ่มขึ้นของจำนวนนักเรียน 228 คน, ค่าธรรมเนียมการศึกษาเฉลี่ย  4.6 แสนบาทต่คนต่อปี และ Gross margin 40% (มี Upside) คงราคาเหมาะสมที่ 8.84 บาท คงคำแนะนำ “ซื้อ”
 